Taksimatka lentokentältä Rodoksen kaupunkiin maksaa 20–30 €. Taksilla liikuttaessa kannattaa hinta sopia ennen matkaa, sillä takseissa on harvoin mittareita. Varsinkin kesäisin voi joutua  jonottamaan taksia.  Auton vuokraus on helppoa ja myös skoottereiden ja polkupyörien vuokraus on hyvin suosittua.
Rodoksella liikkuminen on helppoa julkisilla välineillä ja paikasta toiseen pääseekin kätevästi  lähes koko saaren kattavalla linja-autoverkostolla. Saaren julkisen bussiliikenteen hoitaa kaksi bussiyhtiötä Roda ja Ktel. Lippu maksaa muutaman euron lentokentältä Rodoksen kaupunkiin.